stanford-oval/wikipedia huggingface dataset:
מלבי אקספרס (סדרת טלוויזיה)
ביקורת

הסדרה קיבלה ביקורות מעורבות, אמנם חלקן סברו כי הסדרה קלילה וזורמת שנותנת לצופה תחושה טרופית ונעימה, אך רוב הביקורות היו שליליות וטענו כי התסריט והכתיבה לקויים וקלישאתיים והמשחק רופף.
ביקורת > בחו"ל

ב-9 באוקטובר 2013 במהלך פסטיבל מיפ שהתקיים בצרפת, רכשה רשת פוקס מדורי מדיה את זכויות ההפקה של הסדרה ששודרה בערוץ 10 ונמכרה לרשת פוקס האמריקנית כבר ביומו השני של הפסטיבל.
הערות שוליים

↑  שחר חסון, ששיחק לצידו בסדרה
↑  רוני טרנובסקי‏, מיקי גבע נשדד ואיבד את היקר מכל: "שייפול כטב"מ על הגנב", באתר וואלה, 26 באוגוסט 2024
↑  פרק מס' 58 - מיקי גבע, 2024-12-24, נבדק ב-2025-01-05
פורום מיכל סלה

פורום מיכל סלה היא עמותה רשומה ללא מטרות רווח אשר הוקמה במאי 2020, בעקבות הרצח של מיכל סלה, במטרה למנוע מקרי רצח בתוך המשפחה. העמותה פועלת להעלאת מודעות ולמניעת אלימות כלפי נשים באמצעות פתרונות טכנולוגיים, תוכניות הגנה חדשניות, הסברה וקידום מדיניות.
הקמת העמותה

ב-3 באוקטובר 2019 נרצחה מיכל סלה על ידי אלירן מלול, שהיה בן זוגה ואב בתה באותה העת. בעקבות הרצח הקימה אחותה של מיכל, לילי בן עמי, את פורום מיכל סלה, במטרה לתת כלים טכנולוגיים ולסייע לנשים שנמצאות במעגל האלימות או בסיכון לאלימות. העמותה הציבה יעד של אפס נרצחות בשנה. בעקבות הפעילות הציבורית של העמותה הוטבע ההאשטאג ברשתות החברתיות "#יהי_זכרה_מהפכה".
על פי אתר גיידסטאר ישראל, נכון ל-2023 לעמותה 15 עובדים ו-243 מתנדבים.
פעילות העמותה

פורום מיכל סלה עוסק בזיהוי תמרורי אזהרה בזוגיות ופרויקטים להגנה על נשים בסיכון. לצורך כך הוא מקדם שיתופי פעולה בין-תחומיים, יזמות, הפצת ידע תוך דגש על אחריות אישית, סולידריות חברתית ומודעות ציבורית רחבה לנושא. העמותה שמה דגש על חשיבה "מחוץ לקופסא". ייזום מדיניות התואמת למאה ה-21 ומעבר מ"העולם הישן" של שיח הבעיות והקורבנות המאפיין את תחום האלימות במשפחה, אל שיח חדש של פתרונות, עוצמה וסולידריות.
פורום מיכל סלה פועל בזירות שונות:
פעילות העמותה > "תמרורי אזהרה"

במסגרת הפורום פותח והופץ מערך של "תמרורי אזהרה" המתארים התנהגויות המצביעות על סכנה לאלימות מצד בן הזוג, ומיועדים לסיוע בזיהוי סימנים מקדימים, שאינם בהכרח פיזיים, כדי למנוע רצח נשים. התמרורים מיועדים לאישה הנמצאת בסכנה, לגבר האלים, ולסביבה הקרובה של בני הזוג. תמרורי האזהרה לאישה כוללים: אובססיביות, זוגיות דו פרצופית (מצב בו בן הזוג מציג את עצמו באופן שונה בפומבי), הקטנה, רגישות קיצונית, "הקדוש המעונה". חמישה סימנים אלה מרכיבים את ראשי התיבות אזהר"ה.
פעילות העמותה > פרויקטים להגנה

כלבי מיכל סלה: מיזם המעניק כלבי הגנה מצילי חיים לנשים מאוימות הנמצאות בסיכון גבוה אשר אינן חיות עם בן הזוג המאיים וכאשר המקרה מוכר לרווחה או למשטרה. זהו פרויקט חדשני וראשון מסוגו בישראל. הכלב מוענק לאישה לכל החיים וחי כבן בית וחבר צמוד 24/7. הכלב הוא מתנה מצילת חיים המאפשר איכות חיים של ביטחון פיזי ונפשי, בריאות נפשית, ריפוי מטראומה, רכישת מסוגלות ושליטה על חייה ועל חיי ילדיה. הכלבים עוברים אילוף מקצועי והכשרה לאשה המאוימת: כל אילוף והכשרה נתפרים באופן ייחודי ומותאם לאשה וילדיה. האישה מקבלת עבור הכלב ציוד, מזון וביטוח. עד כה הוענקו 12 כלבים לנשים מאוימות.
סיירת מיכל: פרויקט סיירת מיכל מעניק "חליפת ברזל" חינם לאשה מאוימת. השירות ניתן לנשים שאינן חיות עם בן הזוג המאיים וכאשר המקרה מוכר למשטרה או לרווחה. נשים מאוימות המתקבלות לפרויקט מקבלות את החבילה בחינם. החבילה כוללת: מצלמת אבטחה כולל התקנת המצלמה בבית, לחצן מצוקה נייד המחובר 24/7 למוקד של חברת אבטחה פרטית ששולחת סייר במקרה חירום, שיעורי הגנה עצמית ומכתב התראה ממשרד עו"ד מפני נקיטת הליכים משפטיים אשר ישלח אל הגורם המאיים. 515 נשים כבר מוגנות!. בנוסף, ישנה טכנולוגיה חדשנית ומצילת חיים שהומצאה בהאקתון מיכל סלה: לחצן מצוקה קולי חכם בנייד המחובר לחברת אבטחה - אפליקציית Relyon. האפליקציה מבצעת זיהוי קולי של מילת קוד מצד המשתמשת ומזניקה למקום מיד חברת אבטחה פרטית 24/7. במקביל האפליקציה פונה לאנשי קשר שהוגדרו מראש על ידי המשתמשת, שולחת אליהם מיקום GPS, מתקשרת אליהם ומשדרת בשיחת טלפון את ההתרחשות. השירות ניתן חינם לנשים מאוימות על ידי בן זוג, אשר המקרה מוכר לגורמי רווחה או משטרה. השירות בשווי 1200 ש"ח למשך שנה.
פעילות העמותה > האקתון פורום מיכל סלה

האקתון מיכל סלה Safe@Home הוא תחרות המפתחים הגדולה בישראל,[דרוש מקור] והיחידה המוקדשת להצלת חיים ולמניעת אלימות כלפי נשים באמצעות טכנולוגיה. האקתון מיכל סלה התקיים לראשונה בשנת 2020 והוא מתקיים בכל שנה בחודש מאי, סמוך ליום הולדתה של מיכל. מטרת ההאקתון היא פיתוח כלים טכנולוגיים חדשניים המסייעים למניעת אלימות כלפי נשים או לסביבה לזהות ולעזור בעת הצורך. ההאקתון נערך בשיתוף עם חברות טכנולוגיה כגון גוגל ומטא. הזוכים בהאקתון מקבלים פרסים כספיים וליווי ותמיכה שיאפשרו את המשך פיתוח המוצר שהחלו בפיתוחו במהלך ההאקתון.
בין הפרויקטים הזוכים בהקאתון: אפליקציה לזיהוי מוקדם של אלימות במשפחה המאפשרת ביצוע פעולות שונות באמצעות מילות קוד, כפתור ביטחון שיכול להזעיק אנשים שהוגדרו מראש וצ'אט אנושי אנונימי ומוצפן דרכו האישה מקבלת תמיכה וסיוע דיסקרטי מנשות מקצוע ומתנדבות.
פעילות העמותה > אקדמיית מיכל סלה לסטארטאפים

תוכנית טכנולוגית יוקרתית לפיתוח הסטארטאפ. עמותת פורום מיכל סלה בשיתוף Google For Startups מזמינות יזמיות ויזמים, המפתחים טכנולוגיות למניעת אלימות כלפי נשים בביתן, להשתתף בתוכנית טכנולוגית יוקרתית בת שלושה חודשים לפיתוח המיזם. התכנית מתקיימת בתמיכתה של קרן Ronald S. Roadburg.
פעילות העמותה > מרקטפלייס מיכל סלה

המאגר הראשון והגדול בעולם לפתרונות טכנולוגיים מצילי חיים למניעת אלימות כלפי נשים ולביטחון אישי, ביוזמת עמותת פורום מיכל סלה. המאגר גדל כל העת וכולל בתוכו אפליקציות, מוצרים ואתרי אינטרנט. ניתן להעלות למאגר אך ורק אפליקציות המופיעות ב-Google Play או ב-App Store מאחר שהן עברו ולידציה ואישור על ידי הפלטפורמות הללו. קהל היעד של המרקטפלייס הוא הציבור הרחב. עם זאת, קהל היעד העיקרי הם: קורבנות בשבי האלימות במשפחה, קורבנות פוטנציאלים, תוקפים המבקשים להשתקם, סביבה קרובה של קורבנות או תוקפים, רשויות, גורמים מעולם היזמות (כגון קרנות הון סיכון), הטיפול והמחקר.
פעילות העמותה > רופטופ מיכל סלה

תוכנית המשך לבוגרות ובוגרי התוכניות הטכנולוגיות של פורום מיכל סלה. חברות וחברי קהילת רופטופ מיכל סלה נהנים מתמיכה מקצועית בפיתוח הסטארטאפ שלהם, במטרה לסייע בידם להפוך את המיזם למוצר מדף מציל חיים של נשים בשבי האלימות. התוכנית כוללת קבלת חללי עבודה בחינם, ייעוץ מקצועי ממומחים, מנטורינג, מפגשי נטוורקינג עם בכירים ומשקיעים פוטנציאלים, אירועי חשיפה והעשרה, למידת עמיתים וכיוצ"ב. חברי הרופטופ חותמים מול פורום מיכל סלה על מסמכי וורנט ופיינדר פי. בתוכנית חברים כיום 15 צוותים של סטארטאפים טכנולוגים למניעת אלימות כלפי נשים בביתן.
פעילות העמותה > שום דבר עלינו בלעדינו

תוכנית "שום דבר עלינו בלעדינו" מבית עמותת פורום מיכל סלה, בהנחיית חברת EY ובשיתוף הפדרציה היהודית של פיטסבורג. התוכנית מיועדת לנשים אשר חוו אלימות על בשרן או על אדם קרוב מאוד (כגון אחות), עמותת פורום מיכל סלה מזמינה נשים אלו להשתתף בחינם בסדנה ייחודית ופורצת דרך, להמצאת רעיונות טכנולוגיים למניעת אלימות כלפי נשים. מה נדרש? ניסיון חיים, רצון לחולל שינוי בחברה ויכולת חשיבה יצירתית.
פעילות העמותה > מדד הנרצחות של פורום מיכל סלה

מעקב אחר מקרי רצח נשים במשפחה המתעדכן בזמן אמת. המדד מספק נתונים מספריים ותובנות מספריות. המדד מציג פילוחים לפי גיל, מיקום גאוגרפי של מגורי הנרצחת, לאום, מספר ילדים שנותרו יתומים, כלי רצח, רצח על ידי בן זוג ורצח בתוך המשפחה על ידי קרוב שאינו בן זוג (כגון הורה). מדד פורום מיכל סלה מציג רק מקרי רצח נשים במשפחה או מקרים החשודים כמקרי רצח נשים במשפחה.
פעילות העמותה > מערך הרצאות

הפורום מציע הרצאות בנושאים של מניעת אלימות כלפי נשים וזיהוי תמרורי אזהרה, על מנת להעלות את המודעות לנושא ולשנות את השיח.
תקציב העמותה

העמותה רשומה באתר "גיידסטאר" של משרד המשפטים, ותקציבה השנתי בשנת 2023 היה 5,888,185 ₪
חצי מעלות פרויקט ההגנה על נשים הגיע מהמשרד לביטחון לאומי, עד אוגוסט 2023 - אז השר איתמר בן גביר הפסיק את המימון בטענה לפיה הכסף לא הגיע רק לנשים הנפגעות אלא לאנשי העמותה.
לפי התוכנית של פורום מיכל סלה לשנת 2024, העלות הכוללת של שני המיזמים יחד (כלבי מיכל סלה וסיירת מיכל) היא 2.4 מיליון ש"ח. 1,050,230 שקלים מתוכם מיועדים לחבילות אבטחה עבור 300 נשים, הכוללות מצלמה, לחצן מצוקה, אפליקציה, סיוע משפטי כנגד הגורם המאיים ושיעורי הגנה עצמית. התוכנית כוללת עלויות בקרה ופיקוח של עובדים, הכשרה, מחקר ועוד, שמהווים 27.6% מעלות הפרויקט. לדברי עו"ד ברקאי, שגם כיהן בעבר כראש מטה השר לענייני מיעוטים, החלק היחסי שמיועד להוצאות אלו מתוך כלל עלויות התוכניות "סטנדרטי ואינו חורג מהכללים המקובלים בתחום המימון הממשלתי".
במרץ 2024, לקח על עצמו שר הרווחה והביטחון החברתי, השר יעקב מרגי (ש"ס), להוציא פנייה לשר לביטחון לאומי, לבדוק מדוע הופסק המימון. השר מרגי אמר ש"אם זה הופסק עניינית, אז אנחנו ניקח את זה. זה לא כסף גדול, נמצא לו את המקור שלו". בהמשך לכך, חתמו בפברואר 2025, השר מרגי ומנכ"לית פורום מיכל סלה, לילי בן עמי, על הסכם מיזם משותף לטווח ארוך להפעלת תוכנית 'סיירת מיכל' שתעניק לנשים מאוימות ונפגעות אלימות סל מעטפת הגנה אישית. השר מרגי הנחה להקצות לכך 2 מיליון שקלים שמתווספים ל-2 מיליון שקלים שגייסה העמותה.
הערות שוליים

↑  יעל פרידסון, מיכל נרצחה על ידי בעלה: "נלקחה לי חתיכה מהנשמה", באתר ynet, 4 באוקטובר 2019
↑  אודות מיכל סלה ז"ל, באתר פורום מיכל סלה
↑  דליה בן ארי, לילי בן עמי: "כשאני רואה קמפיין שאומר 'קומי, לכי, תהיי אמיצה', אני כועסת", באתר את, ‏3 במרץ 2022
↑  דליה בן ארי, לילי בן עמי: "מאז הרצח של מיכל, חלק ממנה נמצא בתוכי", באתר את, ‏7 בדצמבר 2020
↑  פורום מיכל סלה (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il
↑  תמרורי אזהרה בזוגיות, באתר פורום מיכל סלה
↑  מאיר תורג'מן, "כלבי מיכל סלה" יאבטחו נשים מאוימות מפני רצח, באתר ynet, 24 באוקטובר 2022
↑  כלבי מיכל סלה, באתר פורום מיכל סלה
↑  סיירת מיכל, באתר פורום מיכל סלה
↑  האקתון מיכל סלה
↑  Michal Sela Startup Academy 2022, פורום מיכל סלה
↑  מרקטפלייס מיכל סלה, באתר פורום מיכל סלה
↑  רופטופ מיכל סלה, באתר פורום מיכל סלה
↑  NOTHING ABOUT US WITHOUT US, פורום מיכל סלה
↑  מדד פורום מיכל סלה | מעקב בזמן אמת אחר מקרי רצח נשים על רקע אלימות במשפחה, באתר פורום מיכל סלה
↑  הרצאות, באתר פורום מיכל סלה
↑  צוות המשרוקית של גלובס, ‏בן גביר טען שהעמותה איתה ביטל את השת"פ לקחה כסף לכיסה. מה העובדות?, באתר גלובס, 5 במרץ 2024
↑  רוני זינגר, משרד הרווחה יסייע? הסערה בעקבות חשיפת שומרים על הפסקת המימון לנשים מאוימות, באתר שומרים, ‏6 במרץ 2024
↑  סיירת מיכל' יוצאת לדרך, באתר משרד הרווחה והביטחון החברתי, ‏10 בפברואר 2025
↑  רוני זינגר, שנה אחרי שבן גביר עצר את המימון: משרד הרווחה יתמוך בתוכנית הגנה לנשים מאוימות, באתר שומרים, ‏10 בפברואר 2025
שרון סטון

| --- | --- |

סטון, 2007
 לידה:  10 במרץ 1958 (בת 67) מידוויל, ארצות הברית 
 שם לידה:  Sharon Vonne Stone 
 מדינה:  ארצות הברית ארצות הברית
 תקופת הפעילות:  מ-1980
 מקום לימודים:  אוניברסיטת אדינבורו של פנסילבניה 
 בן או בת זוג:  פיל ברונשטיין (1998–2004)  מייקל גרינבורג (1984–1990) 
 מספר צאצאים:  3
 פרסים והוקרה:  100 נשים (BBC) (2024)  פרס לוסי (2000)  אביר מסדר האמנויות והספרות (1995)  פרס אמי לשחקנית האורחת הטובה ביותר בסדרת דרמה (2004)  מפקד מסדר האמנויות והספרות (16 ביולי 2021)  פרס קריסטל (1995)  פרס פטל הזהב - השחקנית הגרועה ביותר (1994)  פרס הומניטרי של השנה (2005)  פרס גלובוס הזהב לשחקנית הטובה ביותר - סרט דרמה (1995)  כוכב בשדרת הכוכבים בהוליווד  קצין מסדר האמנויות והספרות  פרס אמי לבידור בפריים טיים 
 פרופיל ב-IMDb
 חתימה:   
 
שרון סטון בביקור בבית החולים הדסה עין כרם, יוני, 2013
שרון סטון, בפסטיבל קאן 2002
שרון וון סטון (באנגלית: Sharon Vonne Stone; נולדה ב-10 במרץ 1958) היא שחקנית קולנוע, דוגמנית ומפיקה אמריקאית.
ביוגרפיה

סטון נולדה במידוויל, פנסילבניה שבארצות הברית, למשפחה מרקע נוצרי-קתולי. סטון היא השנייה מבין ארבעה ילדים להוריה, רואת חשבון ותעשיין. ב-1975 סיימה סטון את לימודיה בתיכון סגרטאון (Saegertown), לאחר שלמדה בתוכנית לימודים מואצת בשיתוף פעולה עם אוניברסיטת אדינבורו בפנסילבניה, אליה התקבלה לאחר מכן.
ביוגרפיה > קריירה > דוגמנות

ב-1977 עזבה סטון את מידוויל ועברה עם דודתה לניו ג'רזי, על מנת לפתוח בקריירת דוגמנות. עוד קודם לכן זכתה בתואר "מיס מחוז קרופורד" (Miss Crawford County).
לאחר ארבעה ימים בניו ג'רזי הוחתמה על ידי סוכנות הדוגמנות "פורד מודלס" בניו יורק. לאחר מכן, עבדה מספר שנים בדוגמנות, הופיעה בפרסומות בטלוויזיה לברגר קינג, קלאירול ומייבילין. אחר כך עברה לאירופה ועבדה כדוגמנית בפריז ומילאנו.
במשך השנים המשיכה סטון לדגמן, במקביל לקריירת המשחק שלה. בין השאר שימשה פרזנטורית של בית האופנה כריסטיאן דיור, וכיכבה בסרטי פרסומת. בשנת 2008 התנצל בית האופנה דיור על דבריה של סטון כי רעידת אדמה בסין הייתה קשורה ליחסה לטיבטים.
ביוגרפיה > קריירה > משחק

בעת שהתגוררה באירופה בתחילת שנות השמונים, החליטה סטון לפתוח בקריירת משחק. היא נבחרה לתפקיד קטן בסרט "אבק כוכבים" (1980), ובהמשך הופיעה בסרטים מכרות המלך שלמה (1985), Allan Quatermain and the Lost City of Gold‏ (1987) ו"ניקו" (1988).
בשנת 1990 שיחקה בסרט זיכרון גורלי, סרט מדע בדיוני בבימויו של פול ורהובן בו כיכובה לצידו של ארנולד שוורצנגר. הסרט היה בין הסרטים שוברי הקופות בארצות הברית באותה שנה, וזכה בפרס אוסקר להישג מיוחד באפקטים ויזואליים.
בשנת 1991 שיחקה בחמישה סרטים ביניהם הדרמה "יומנו של רוצח שכיר" וסרט המתח-פעולה "שנת האקדח". בשנת 1992 כיכבה במותחן הארוטי "אינסטינקט בסיסי" שוב בבימוי פול ורהובן, שבו הופיעה בעירום מלא, והייתה מועמדת לפרס גלובוס הזהב לשחקנית ראשית על תפקידה כקתרין טראמל.
בעקבותיו, בשנת 1993, כיכבה במותחן ארוטי נוסף, "סליבר". במקביל המשיכה מפעם לפעם בהובלת קמפיינים מסחריים לחברות גדולות.
בשנת 1995 שיחקה בסרט הגנגסטרים "קזינו", בבימויו של מרטין סקורסזה. ב-1998, דיבבה את דמותה של הנסיכה בלה בסרט "עבודת נמלים". בשנת 1999, כיכבה בסרט "גלוריה".
בשנת 2004 שיחקה בסרטים "פרחים שבורים" ו"אישה חתול". בנוסף, היא גילמה את שילה, עורכת דין סכיזופרנית המאמינה שאלוהים היא אישה שמדברת אליה, בסדרת הדרמה "הפרקליטים".
בשנת 2006 שיחקה בסרט "אינסטינקט בסיסי 2", שזכה בארבעה פרסי פטל הזהב, בהם פרס השחקנית הגרועה של השנה, הסרט הגרוע ביותר והתסריט הגרוע ביותר. באותה שנה שיחקה בסרט "אלפא דוג".
בשנת 2010, התארחה סטון בארבעה פרקים בסדרה "חוק וסדר: מדור מיוחד".
ב-2011, שיחקה בסרט "לארגו וינץ' 2" לצידו של תומר סיסלי. ב-2013 כיכבה בסרט רק ג'יגולו לצידו של וודי אלן ושיחקה בסרט "לאבלייס" המבוסס על חייה של לינדה לאבלייס.
בשנת 2014, שיחקה בקומדיה הרוסית "אהבה בעיר הגדולה 3".
בשנת 2016 שיחקה בסרט הפעולה "מתח גבוה".
בשנת 2017 שיחקה תפקיד קטן בסרט הדרמה קומי-ביוגרפי "חי בסרט", שביים, הפיק ושיחק בו בתפקיד ראשי ג'יימס פרנקו.
בשנת 2018 כיכבה בקומדיה הרומנטית בשם "All I Wish". כשהציעו לסטון לגלם את אמה של גיבורת הסרט, היא הציעה שתגלם את הגיבורה עצמה בת ה-25. ב-2019, שיחקה בסרט הדרמה קומית, "המכבסה".
בשנת 2020, שיחקה בסדרת האימה והמותחן "ראצ'ד" של נטפליקס והתארחה בפרק בסדרה "האפיפיור החדש".
ב-2021, שיחקה בסרט "כאן והיום" בכיכובו של בילי קריסטל.
בשנת 2022, התארחה בפרק בסדרה "הדיילת" ובהמשך השנה שיחקה בדרמה הרומנטית של נטפליקס "ביוטי" בבימויו של אנדרו דוסונמו.
חיים אישיים

ב-1984 סטון נישאה למפיק הטלוויזיה האמריקאי-יהודי, מייקל גרינבורג. הם נפרדו לאחר שלוש שנים, והתגרשו ב-1990.
ב-14 בפברואר 1998 נישאה בשנית לאיש התקשורת האמריקאי-יהודי, פיל ברונשטיין, עורך העיתון "San Francisco Examiner". הם התגרשו בינואר 2004. לזוג ילד מאומץ, לאחר שסטון עברה מספר הפלות ונקבע שלא תוכל ללדת באופן טבעי. לאחר מכן, סטון אימצה ילד נוסף במאי 2005. ב-28 ביוני 2006, סטון אימצה את ילדה השלישי.
בשנת 2006 הגיעה סטון לביקור בישראל לכבוד יום האישה הבינלאומי כאורחת מרכז פרס לשלום. ב-2013 הגיעה סטון לביקור בארץ לחגיגות יום הולדת של נשיא המדינה, שמעון פרס. מלבד זאת, חגגה לבנה המאומץ (והמשותף עם גרושה ברונשטיין) בר מצווה בכותל.
סטון ידועה במעורבות במאבק נגד מחלת האיידס והמלריה.
סטון המירה את דתה אל בודהיזם טיבטי.
חיים אישיים > חוויית סף המוות

ב-2001 עברה סטון חוויית סף מוות משמעותית כתוצאה מדימום מוחי תת-עכבישי, שבה עברה שינוי כה גדול עד שהיא מתארת אותו כ"שינוי ה-DNA ממש, אפילו האלרגיות שלי השתנו", ורואה עצמה כאדם חדש. בעדות שמסרה סטון היא מתארת אלמנטים שחוזרים על עצמם בעדויות דומות כגון משיכה אל אור העוטף בטוב ואהבה אין סופית, מפגש עם חברים ומכרים (שנפטרו), איבוד הפחד מהמוות, מתוך הבנה כי יש חיים שמעבר - והם טובים, ועוד.
על חווייתה היא העזה לדבר בפומבי רק שנים רבות לאחר מכן, כשנתנה סדרת ראיונות לכלי תקשורת; אז היא אמרה: "הבטתי אל אותם דברים שהיוו את חיי - ולמעשה נשרפתי עד היסוד, אינני יותר שום דבר מאותם דברים", והוסיפה, "מתתי אך המוות איננו דבר רע; אחרי המוות הכל עשיר יותר, טוב יותר, זו התחלה חדשה, כל מוות הוא בעצם לידה".
חיים אישיים > אקטיביזם

באוקטובר 2023, סטון, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
בדצמבר 2024 דורגה סטון ברשימת מאה הנשים המשפיעות של ה- BBC לשנת 2024.
פילמוגרפיה > קולנוע

אבק כוכבים (1980)
אלה והאחרים (1981)
ברכה קטלנית (1981)
לא סתם עוד רומן (1982) - סרט טלוויזיה
רצח נערת לוח השנה (1984) - סרט טלוויזיה של ABC
מלחמת רצועת וגאס (1984) - סרט טלוויזיה של NBC
גירושין נוסח הוליווד (1984)
מכרות המלך שלמה (1985)
מכרות המלך שלמה 2 (1986)
מר וגברת ראיין (1986) - סרט טלוויזיה של ABC
תרגיל לשוטרים מתחילים 4: בית ספר למשמר אזרחי (1987)
פלדה קרה (1987)
דמעות של אהבה (1988) - סרט טלוויזיה
מעל החוק (1988)
אקשן ג'קסון (1988)
מעבר לכוכבים (1989)
דם וחול (1989)
זיכרון גורלי (1990)
הוא אמר, היא אמרה (1991)
מספריים (1991)
שנת האקדח (1991)
בצל הסודות האפלים (1991)
יומן של רוצח שכיר (1992)
אינסטינקט בסיסי (1992)
סליבר (1993)
אחרון גיבורי הפעולה (1993)
הצטלבות (1994)
המומחה (1994)
המהירים והמתים (1995)
קזינו (1995)
נשות השטן (1996)
ריקוד אחרון (1996)
ספרה (1998)
עבודת נמלים (1998) - דיבוב
מעל כולם (1998)
גלוריה (1999)
המוזה (1999)
סימפתיקו (1999)
אם הקירות האלה היו יכולים לדבר 2 (2000) - סרט טלוויזיה של HBO
לאסוף את השברים (2000)
ביוטיפול ג'ו (2000)
המפתח לפחד (2003)
נאמנות זרה (2004)
קאט וומן (2004)
פרחים שבורים (2005)
אלפא דוג (2006)
אינסטינקט בסיסי 2 (2006)
בובי (2006)
כשאדם נופל (2007)
אם הייתי יודע הייתי גאון (2007)
הרוקטים (2008)
5 דולר ליום (2008)
רחובות הדמים (2009)
לארגו וינץ' 2 (2011)
גבול פרוץ (2012)
לאבלייס (2013)
האלים משתוללים (2013)
רק ג'יגולו (2013)
אהבה בעיר הגדולה 3 (2014)
ילד הזהב (2014)
מתח גבוה (2015)
סאווה: הלב של הלוחם (2015) - דיבוב
אמהות ובנות (2016)
חופשי בטבע (2017)
כל מה שאני רוצה (2017)
חי בסרט (2017)
המכבסה (2019)
בוב דילן במסע הופעות 1975: סרט תיעודי מאת מרטין סקורסזה (2019)
מה עם אהבה (2020)
כאן והיום (2021)
ביוטי (2022)
סתם אחד 2 (2025)
In Memoriam‏ (TBA)
פילמוגרפיה > טלוויזיה

כפיות הכסף (1982)
ביי סיטי בלוז (1983)
רמינגטון סטיל (1983)
מייק האמר של מיקי ספיליין (1984)
מגנום, בלש פרטי (1984)
טי.ג'יי הוקר (1985)
מלחמה וזיכרון (1988)
המופע של לארי סנדרס (1994)
רוזאן (1995)
באושר ועושר: סיפורי אגדות לכל ילד (1999) - דיבוב
הפרקליטים (2003) - זוכת פרס אמי לשחקנית אורחת בדרמה
גיבורי העיירה (2005) - דיבוב
עמק הזאבים (2005)
ויל וגרייס (2005)
האף (2006)
חוק וסדר: מדור מיוחד (2010)
הסוכן איקס (2015)
פסיפס (2018)
דברים טובים יותר (2019)
ראצ'ד (2020)
האפיפיור החדש (2020)
עיר הרצח (2022)
הדיילת (2022)
קרולינה בטלהיים-גומפרץ

| --- | --- |

במסגרת תפקידה כסליקה באופרה של ג'אקומו מאיירבר האפריקאית
 לידה:  1 ביוני 1843 פשט, ממלכת הונגריה 
 פטירה:  13 בדצמבר 1925 (בגיל 82) וינה, הרפובליקה האוסטרית הראשונה 
 מדינה:  אוסטריה 
 מקום קבורה:  בית הקברות דבלינג 
 בן או בת זוג:  יוליוס פון גומפרץ 
 
קרולינה בטלהיים-גומפרץ (בהונגרית: Bettelheim-Gomperz Caroline; פשט, 1 ביוני 1845 – וינה, 13 בדצמבר 1925) הייתה זמרת אופרה (אלט) ופסנתרנית יהודייה-הונגרייה (לעיתים קרובות מבלבלים בינה לבין בת דודתה, הזמרת קרולינה בטלהיים (1842–1906)).
ביוגרפיה

קרולינה בטלהיים נולדה במשפחה יהודית בפשט בממלכת הונגריה והגיעה עם משפחתה לווינה כילדה צעירה. היא למדה לנגן בפסנתר אצל קרל גולדמארק. כבר בגיל שמונה הופיעה כפסנתרנית, וערכה קונצרטים קבועים בין גיל שתים עשרה לארבע עשרה. אז גילה מוריץ לאופר, מורה לפיתוח קול ידוע באותה תקופה את כישורי השירה והמשחק שלה. הוא דיבר איתה ושיכנע את הילדה שהתכוננה להיות אמנית אינסטרומנטלית שתמשיך על הבמה. הוא לימד את בטלהיים במשך שנתיים.
בגיל שש עשרה, לאחר הופעה מוקדמת, התקבלה לאופרת החצר (כיום שמה האופרה של וינה), שם ב-13 במאי 1861, הופיעה לראשונה כאחת הכוהנות באופרה של גלוק איפיגניה בטאוריס. לאחר תפקידים קטנים, בדצמבר 1862, בגיל שבע עשרה וחצי, היא שרה את Azucena (ורדי: הטרובדור). שיאה של הקריירה הקצרה שלה היה התפקיד של סליקה באפריקאית של מאיירבר. בנוסף להופעות האופרה, היא הופיעה גם בערבי שירים ובאורטוריות, לפעמים כפסנתרנית. קרולינה בטלהיים הגיעה לתיאטרון הוד מלכותו (His Majesty's Theatre) בלונדון, ללייפציג ולפרנקפורט. באאכן הופיעה עם פרנץ ליסט בקונצרט לזכר בטהובן.
בשיא הקריירה שלה, בשנת 1867, נישאה ליוליוס ריטר פון גומפרץ (1823–1909), תעשיין, נשיא לשכת המסחר והתעשייה של ברנו, חבר בבית העליון של אוסטריה. הבעל עמד על כך שבטלהיים תפסיק להופיע בפומבי, ולכן אשתו הופיעה אך ורק בקונצרטים ביתיים. בפרידתה היא קיבלה את התואר "זמרת חצר" באופרה של וינה.
בווילה שלהם בדבלינג פועל כיום בית הספר למוזיקה של העיר וינה.
תפקידיה

גליק: איפיגניה בטאוריס – כוהנת
מאיירבר: האפריקאית – סליקה
מוצרט: חליל הקסם – ילד שלישי
רוסיני: וילהלם טל – הדוויג
ורדי: הטרובדור – אזוצ'נה
וגנר: ההולנדי המעופף – מרי
הערות שוליים

↑  "Wien Geschichte Wiki". אורכב מ-המקור ב-2014-11-13.
↑  Österreichisches Biographisches Lexikon 1815–1950
↑  "A Hainisch/Gomperz-villa története". אורכב מ-המקור ב-2014-11-09.
| --- | --- |
בקרת זהויות :  NLI: 987007517268005171  GND: 116155833  NKC: ola2011633016  VIAF: 5675116   WorldCat (עם VIAF): 5675116
ברוס בראון

| --- | --- |

בראון במדי הברוקלין נטס, 2021
 לידה:  15 באוגוסט 1996 (בן 28) בוסטון, מסצ'וסטס, ארצות הברית
 עמדה:  קלע, סמול פורוורד
 גובה:  1.93 מטרים
 מספר:  11
 מכללה:  אוניברסיטת מיאמי
 דראפט:  בחירה מספר 42, 2018 דטרויט פיסטונס
 קבוצות כשחקן
 2018–2020 2020–2022 2022–2023 2023–2024 2024–:  דטרויט פיסטונס ברוקלין נטס דנוור נאגטס אינדיאנה פייסרס טורונטו ראפטורס
 הישגים כשחקן
 אליפות ה-NBA‏ (2023)
ברוס בראון הבן (באנגלית: .Bruce Brown Jr; נולד ב-15 באוגוסט 1996) הוא כדורסלן אמריקאי, המשחק בקבוצת טורונטו ראפטורס מליגת ה-NBA, בעמדות הקלע והסמול פורוורד.
קריירת תיכונים ומכללות

בראון נולד בבוסטון שבמסצ'וסטס, וגדל בעיר וייקפילד הסמוכה. בגיל 16 עבר ללמוד ב"אקדמיית ורמונט" אשר בדרום המדינה.
בין השנים 2016–2018 למד בראון באוניברסיטת מיאמי, ושיחק בקבוצת הכדורסל שלה. בעונת 2017/2018 קלע 11.4 נקודות בממוצע למשחק, והוביל את שחקני קבוצתו בממוצעי ריבאונדים (7.1) ואסיסטים (4.0) למשחק. בשל פציעה בכף רגלו השמאלית, שותף באותה עונה ב-19 משחקים בלבד.
קריירת משחק מקצועית > דטרויט פיסטונס

בדראפט ה-NBA‏ 2018 נבחר בראון על ידי דטרויט פיסטונס, בבחירה ה-42. בעונת הרוקי שלו קלע 4.3 נקודות בממוצע למשחק בלבד, אולם פתח במרבית משחקי הקבוצה הודות לתרומתו ההגנתית. בעונת 2019/2020 המשיך לשמש כקלע הפותח של דטרויט, ושיפר את תפוקתו לממוצעים של 8.9 נקודות, 4.7 ריבאונדים ו-4.0 אסיסטים למשחק. ב-2 בנובמבר 2019 קלע שיא קריירה של 22 נקודות, בניצחון הפיסטונס מול ברוקלין נטס.
קריירת משחק מקצועית > ברוקלין נטס

לקראת עונת 2020/2021 הועבר לברוקלין נטס, במסגרת טרייד משולש בו הייתה מעורבת גם לוס אנג'לס קליפרס.
קריירת משחק מקצועית > דנוור נאגטס

בקיץ 2022 חתם בראון על חוזה בדנוור נאגטס, עמה סיים את העונה הסדירה במקום הראשון בליגה ואף זכה עם הקבוצה באליפות בפעם הראשונה בתולדותיה.
קריירת משחק מקצועית > אינדיאנה פייסרס

ביולי 2023 הצטרף כשחקן חופשי לאינדיאנה פייסרס בחוזה לשנתיים.
קריירת משחק מקצועית > טורונטו ראפטורס

ב-17 בינואר 2024 הועבר בטרייד שכלל עוד 2 שחקנים נוספים ושלוש בחירות סיבוב ראשון אל טורונטו ראפטורס תמורת פסקל סיאקם שעשה את הדרך ההפוכה אל האינדיאנה פייסרס.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | מיאמי | 33 | 29 | 31.9 | 0.459 | 0.347 | 0.744 | 5.6 | 3.2 | 1.5 | 0.5 | 11.8 |
| 2017/2018 | מיאמי | 19 | 19 | 33.7 | 0.415 | 0.267 | 0.629 | 7.1 | 4.0 | 1.3 | 0.8 | 11.4 |
| קריירה | קריירה | 52 | 48 | 32.6 | 0.442 | 0.316 | 0.702 | 6.2 | 3.5 | 1.4 | 0.6 | 11.7 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | דטרויט | 74 | 56 | 19.6 | 0.398 | 0.258 | 0.750 | 2.5 | 1.2 | 0.5 | 0.5 | 4.3 |
| 2019/2020 | דטרויט | 56 | 43 | 28.2 | 0.443 | 0.344 | 0.739 | 4.7 | 4.0 | 1.1 | 0.5 | 8.9 |
| 2020/2021 | ברוקלין | 65 | 37 | 22.3 | 0.556 | 0.288 | 0.735 | 5.4 | 1.6 | 0.9 | 0.4 | 8.8 |
| 2021/2022 | ברוקלין | 72 | 45 | 24.6 | 0.506 | 0.404 | 0.758 | 4.8 | 2.1 | 1.1 | 0.7 | 9.0 |
| 2022/2023 | דנוור | 80 | 31 | 28.5 | 0.483 | 0.358 | 0.758 | 4.1 | 3.4 | 1.1 | 0.6 | 11.5 |
| 2023/2024 | אינדיאנה | 33 | 33 | 29.7 | 0.475 | 0.327 | 0.817 | 4.7 | 3.0 | 1.1 | 0.2 | 12.1 |
| 2023/2024 | טורונטו | 34 | 11 | 26.0 | 0.481 | 0.317 | 0.833 | 3.8 | 2.7 | 0.7 | 0.3 | 9.6 |
| קריירה |  | 416 | 256 | 25.1 | 0.481 | 0.337 | 0.764 | 4.2 | 2.5 | 0.9 | 0.5 | 8.9 |